行路難·金樽清酒鬥十千
作者：李白
朝代：唐
主题：樂府
篇章：行路難·其一

paragraphs: 金樽清酒斗十千，玉盤珍羞直萬錢。(羞 通：饈；直 通 值)
停杯投箸不能食，拔劍四顧心茫然。
欲渡黃河冰塞川，將登太行雪滿山。(雪滿山 一作：雪暗天)
閒來垂釣碧溪上，忽復乘舟夢日邊。
行路難！行路難！多歧路，今安在？
長風破浪會有時，直掛雲帆濟滄海。

标签：蒙学
唐詩三百首